
R E F E R A T   D E   A P R O B A R E
 la proiectul de hotărâre privind modificarea indicatorilor Proiectului nr. C3.I.1B0122000128, aplicație PNRR, cuprinși în Nota de fundamentare
 a investiției ”Construirea de insule ecologice digitalizate pentru
 colectarea selectivă a deșeurilor la nivelul Municipiului Brad",
 aprobată prin Hotărârea Consiliului Local nr. 143/2022



Prin Hotărârea Consiliului Local nr. 143 din 07.10.2022  s-a aprobat depunerea de către Municipiului Brad a Proiectului „Construirea de insule ecologice digitalizate pentru colectarea selectivă a deșeurilor la nivelul Municipiului Brad” proiect finanțat prin Planul Național de Redresare și Reziliență, în cadrul Apelului nr. PNRR/2022/C3/S/I.1.B, Pilonul 1. Tranziția Verde, Componenta C3: Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I1.B “Construirea de insule ecologice digitalizate”.
Prin adresa nr. 42642/23.09.2025 Municipiul Brad a solicitat Ministerului Mediului, Apelor și Pădurilor suplimentarea numărului de ecoinsule Tipul 1 în cadrul Contractului de finanțare nr. C3I1B0122000128 / 27.02.2023 de la 25 la 34. 
Valoarea totală a celor 9 ecoinsule Tipul 1 este de 548.856,00 lei (cu T.V.A.) și este acoperită prin economia înregistrată în cadrul Contractului de finanțare nr. C3I1B0122000128/27.02.2023, economie în valoare de 549.571,75 lei. 
Urmare solicitării noastre, Ministerul Mediului, Apelor și Pădurilor – Serviciul Monitorizare, DGPNRR, prin adresa înregistrată la Primăria Municipiului Brad sub nr. 42810/24.09.2025, în scopul întocmirii unui act adițional de suplimentare a numărului de insule ecologice finanțate prin PNRR, a solicitat o serie de documente, printre care și Hotărârea Consiliului Local în ceea ce privește modificarea indicatorilor proiectului.
În contextul celor de mai sus am inițiat prezentul proiect de hotărâre privind  modificarea indicatorilor Proiectului nr. C3.I.1B0122000128, aplicație PNRR, cuprinși în Nota de fundamentare a investiției ”Construirea de insule ecologice digitalizate pentru colectarea selectivă a deșeurilor la nivelul Municipiului Brad", aprobată prin Hotărârea Consiliului Local nr. 143/2022 și îl supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată
	Invoc în susţinerea prezentului proiect de hotărâre prevederile art. 5 alin. 3 și alin. 4 din Legea nr. 273/2006 privind finanțele publice locale, cu modificările și completările ulterioare, ale Legii nr. 231/2021 privind aprobarea Ordonanţei de urgenţă a Guvernului nr. 24/2021  pentru modificarea şi completarea Ordonanţei de Urgenţă a Guvernului nr. 155/2020  privind unele măsuri pentru elaborarea Planului naţional de relansare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, ale Legii nr. 101/2006 privind salubrizarea localităților, republicată, cu modificările și completările ulterioare, ale O.U.G. nr. 92/2021 privind regimul deșeurilor, cu modificările și completările ulterioare, ale Hotărârea Guvernului nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, ale Ordinului nr. 2366/2022 pentru aprobarea Ghidului specific privind regulile și condițiile aplicabile finanțării din fondurile europene aferente Planului national de redresare și reziliență în cadrul apelurilor de proiecte PNRR/2022/C3/S/I.1.B, pentru subinvestiția I.1.B. Dezvoltarea, modernizarea și completarea sistemelor de management integrat al deșeurilor municipale la nivel de judet sau la nivel de orașe, componenta 3, Managementul deseurilor, ale Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României, ale art. 129 alin. 1, alin. 2 lit. b și lit. d, alin. 4 lit. d și alin. 7 lit. i și lit. n din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

